_:n26ffbebc9f2f40f7ab7ec81dd06a8d58xb0
<http://schema.org/articleBody>
"El Tribunal Superior de Justícia de Catalunya&amp;nbsp;ha mogut fitxa en la pugna pel 25% del castellà a les aules, però Educació manté que no suposarà cap canvi.&amp;nbsp;\n\nEn una interlocutòria, aquest dijous, el tribunal ratifica una sentència seva del febrer en què reconeixia el dret de dos alumnes a estudiar en castellà.\n\nEl jutge reafirma que, mentre espera que el Constitucional resolgui si el decret i la llei del català modificats al juny per la Generalitat s&#039;ajusten a la legalitat, les dues aules han de seguir aplicant el 25% del castellà.&amp;nbsp;\n\nEl text, però, també recull que l&#039;aplicació de la nova normativa no és automàtica i que, per tant, cal seguir aplicant les mesures cautelars, és a dir, el 25%.\n\nÉs aquí on s&#039;agafa el Departament d&#039;Educació, que hi presentarà un recurs. Esgrimeix que els centres ja apliquen la llei aprovada pel Parlament i que, en conseqüència, no cal recuperar, en cap cas, el 25% del castellà. &amp;nbsp;\n&amp;nbsp;\n\nEducació creu que es fa &quot;filibusterisme&amp;nbsp;jurídic&quot;\n\nLa secretària general d&#039;Educació, Patrícia Gomà, ha afirmat que el TSJC ha &quot;retorçat&quot; els arguments per poder mantenir el 25%:&amp;nbsp;\n\n\n&quot;Això és filibusterisme jurídic&quot;.\n\n\nEl Departament creu que aquest nou moviment del TSJC genera inseguretat&amp;nbsp;jurídica als centres&amp;nbsp;i acusa el tribunal de canviar els seus mateixos arguments, ja que&amp;nbsp;al juliol, en dues ocasions, va reconèixer que amb el nou marc legislatiu era impossible aplicar percentatges.\n\nLa decisió del Tribunal Superior&amp;nbsp;arriba després que el Departament d&#039;Educació va donar&amp;nbsp;ordres perquè cap dels 27 centres&amp;nbsp;apliquessin&amp;nbsp;aquest percentatge i mentre&amp;nbsp;el Tribunal Constitucional estudia la normativa aprovada al juny.\n\n\nDos instituts amb el 25% de castellà com a mesura cautelar\n\nEls jutges s&#039;han pronunciat sobre dos casos concrets denunciats i&amp;nbsp;consideren&amp;nbsp;que els últims canvis legislatius de la Generalitat en aquesta matèria no contradiuen l&#039;ordre prèvia&amp;nbsp;del TSJC.\n\nEl Parlament va aprovar, el passat mes de juny, una nova llei del català a l&#039;escola per blindar el sistema d&#039;immersió lingüística&amp;nbsp;a Catalunya davant la sentència del TSJC que obligava a fer el 25% en castellà.\n\nLa Generalitat va demanar llavors que el TSJC revoqués les mesures cautelars ordenades, al·legant que les condicions havien canviat, una petició a la qual es van oposar els denunciants, a qui ara els magistrats han donat la raó.\n\n\nManifestació a Barcelona, el 18 de setembre passat, pel 25% del castellà (ACN/Pol Solà)\n\n\nEls arguments del TSJC\n\n&quot;De l&#039;examen de la nova normativa&amp;nbsp;es constata que la modificació operada pel decret llei 6/2022 i la llei 8/2022 no incideix necessàriament en la decisió cautelar adoptada, ja que, si bé es modifica el model lingüístic de l&#039;ensenyament públic, no es limita genèricament la intensitat de l&#039;ús del castellà com a llengua d&#039;ús curricular i educatiu&quot;, diu la interlocutòria.\n\nEn aquests casos, es tracta d&#039;alumnes de 1r d&#039;ESO representats pel mateix advocat.\n\n\nManifestació en defensa de la immersió el desembre del 2021 a Barcelona (ACN/Carola Lopez )\n\n\nEls magistrats adverteixen que &quot;hi ha una resolució judicial ferma, de naturalesa cautelar,&amp;nbsp;que reconeix el dret de l&#039;alumne a rebre una educació en castellà amb una determinada intensitat d&#039;ús&quot; i que l&#039;actual canvi normatiu aprovat no l&#039;afecta &quot;de forma automàtica&quot;.\n\nLa interlocutòria considera que el decret llei del govern fixa uns criteris que eliminen els percentatges de llengües per tal d&#039;aprovar els projectes lingüístics de cada centre, però &quot;no afecta el dret individual reconegut de manera cautelar a l&#039;alumne, que es refereix al percentatge d&#039;hores lectives que han de ser impartides en castellà, sense necessitat d&#039;entrar a analitzar el projecte lingüístic&quot;.\n\nEl TSJC admet que si el centre afectat ha d&#039;aplicar la nova normativa, aleshores potser sí que es podria veure afectada la mesura cautelar, però afegeix que &quot;fins que no s&#039;apliqui, la mesura no és incompatible amb el nou marc normatiu.&quot;\n&amp;nbsp;\n\nAvís del TSJC: qualsevol canvi ha de passar per ells&amp;nbsp;&amp;nbsp;\n\nLa interlocutòria assegura que no els consta que la nova normativa ja s&#039;estigui aplicant als centres concrets denunciats i manté, per tant, les mesures cautelars d&#039;aplicació obligatòria del 25% del castellà en aquests casos. També adverteix &quot;expressament l&#039;Administració que qualsevol modificació que vulgui fer-se sobre aquestes mesures ha de ser aprovada per aquest tribunal.&quot;"
<https://www.ccma.cat/324/el-tsjc-reclama-el-25-de-castella-en-dos-centres-i-educacio-diu-que-no-suposara-cap-canvi/noticia/3185937/>